**รายงานการประชุมสภาเทศบาลตำบลบ้านโพธิ์**

**สมัยสามัญที่ 1 ครั้งที่ 1/2562 ประจำปี 2562**

**วันที่ 18 เมษายน พ.ศ. 2562 เวลา 09.30 น.**

**ณ. ห้องประชุมอาคารอเนกประสงค์เทศบาลตำบลบ้านโพธิ์**

**อำเภอเมืองสุพรรณบุรี จังหวัดสุพรรณบุรี**

**\*\*\*\*\*\*\*\*\*\*\*\*\*\*\*\*\*\*\*\*\*\*\***

**ผู้มาประชุม**

|  |  |  |  |  |
| --- | --- | --- | --- | --- |
|  |  |  |  |  |
| 12345678910 | นางวิภาวรรณ เอื้อทยานายเชิญ ศรีญาติแย้มนายเอื้อน อ่วยสุขนายสมพงษ์ คงใจดีนายกัณหา เรืองปานกันนายประจวบ คล้ายฉ่ำนายวรรณชัย พันธ์ซาวนางลำพูน ฤทธิ์กันโตนายบำรุง สุพรรณนางทวี สุดโต | ประธานสภารองประธานสภาเลขานุการสภาเทศบาลตำบลบ้านโพธิ์สมาชิกสภาเทศบาล เขต 1สมาชิกสภาเทศบาล เขต 1สมาชิกสภาเทศบาล เขต 1สมาชิกสภาเทศบาล เขต 1สมาชิกสภาเทศบาล เขต 2สมาชิกสภาเทศบาล เขต 2สมาชิกสภาเทศบาล เขต 2 |  |  |
| **คณะผู้บริหาร**  |  |  |  |
|  |  |  |  | **หมายเหตุ** |
| 1234  | นายวิรัตน์ คำหอมกุลนายประยุทธ หนูนุรัตน์นายสาลี เรือนใจมั่น นายวสันต์ มัจฉา  | นายกเทศมนตรีรองนายกเทศมนตรีรองนายกเทศมนตรีเลขานุการนายกเทศมนตรี |  |  |

**ผู้ไม่มาประชุม**

|  |  |  |  |  |
| --- | --- | --- | --- | --- |
|  |  |  |  |  |
| 1 | นายชั้น สุดสวาท  |  ที่ปรึกษานายกเทศมนตรี  |  |  |

- 2 -

**ผู้เข้าร่วมประชุม**

|  |  |  |  |  |
| --- | --- | --- | --- | --- |
|  |  |  |  |  |
| 1234567891011 | พ.จ.อ.อำนาจ นกโตนางจิราภรณ์ จอมพงษ์นางสาวปิยะนาถ ศรีหาราชนางสาวกุลภัสสรณ์ วจนะเสถียรนางสาวสุภัตรา แซ่ลิ้มนางสาวศศิประภา อนุชนางขนิษฐา จันทรนายณรงค์ กลั่นพจน์นายไชยยา แก้วมณีนางสาววรรณศร แก้วมณีนางสาวอุทัยวรรณ เนียมแก้ว | ปลัดเทศบาลตำบลหัวหน้าศูนย์เด็กเล็กนักทรัพยากรบุคคลชำนาญการหัวหน้าฝ่ายอำนวยการหัวหน้าสำนักปลัดหัวหน้าฝ่ายบริหารงานผู้อำนวยการกองคลังผู้อำนวยการกองช่างนิติกรชำนาญการผช.นักวิเคราะห์ฯนักจัดการงานทั่วไปปฏิบัติการ |  |   |

**เริ่มประชุมเวลา 09.30 น.**

**ระเบียบวาระที่ 1 เรื่อง ที่ประธานแจ้งให้ที่ประชุมทราบ**

**ประธาน** 1.1 เรื่อง แผน 4 ปี (2561-2564) เพิ่มเติมครั้งที่ 3 ตามระเบียบ

 กระทรวงมหาดไทยว่าด้วยการจัดทำและประสานแผนพัฒนาขององค์กรปกครองส่วน

 ท้องถิ่น พ.ศ. 2548 แก้ไขเพิ่มเติมถึง (ฉบับที่ 3) พ.ศ. 2561 หมวด 5 ข้อ 26 ได้

 กำหนดให้องค์กรปกครองส่วนท้องถิ่นจัดทำแผนการดำเนินงาน บัดนี้เทศบาลได้

 ประกาศใช้เป็นแผน 4 ปี (2561-2564) วันที่ 6 ธันวาคม 2561 แล้ว ตามเอกสารที่ได้

 แจกล่วงหน้าไปแล้วนั้น

**ประธาน** 1.2 เรื่อง แผน 4 ปี (2561-2564) เพิ่มเติมครั้งที่ 4 ตามระเบียบ

 กระทรวงมหาดไทยว่าด้วยการจัดทำและประสานแผนพัฒนาขององค์กรปกครองส่วน

 ท้องถิ่น พ.ศ. 2548 แก้ไขเพิ่มเติมถึง (ฉบับที่ 3) พ.ศ. 2561 หมวด 5 ข้อ 26 ได้

 กำหนดให้องค์กรปกครองส่วนท้องถิ่นจัดทำแผนการดำเนินงาน บัดนี้เทศบาลได้

 ประกาศใช้เป็นแผน 4 ปี (2561-2564) วันที่ 11 เมษายน 2562 แล้ว ตามเอกสารที่

 ได้แจกล่วงหน้าไปแล้วนั้น

**ที่ประชุม** - รับทราบ

**ระเบียบวาระที่ 2 เรื่องรับรองรายงานการประชุมสภาเทศบาลตำบล**

**สมัยสามัญที่ 4 ครั้งที่ 1/2561 เมื่อวันที่ 30 ตุลาคม 2561**

**ประธานสภาฯ** - ตามที่ได้มีการประชุมสภาเทศบาลตำบลบ้านโพธิ์

สมัยสามัญที่ 4 ครั้งที่ 1/2561 ลงวันที่ 30 ตุลาคม 2561 ได้ให้ที่ประชุม

พิจารณาเป็นรายหน้า และได้สอบถามที่ประชุมว่าจะมีการแก้ไขหรือเพิ่มเติม

ตรงส่วนใดหรือไม่ หากไม่มีขอมติที่ประชุมให้การรับรองรายงานการประชุมสภาเทศบาลตำบล ครั้งที่ผ่านมา

**มติที่ประชุม**  ที่ประชุมได้พิจารณาโดยรอบคอบและเห็นว่าถูกต้องแล้ว

มีมติเห็นชอบรับรองรายงานการประชุมสภาเทศบาลตำบล ดังกล่าวฯ

**ระเบียบวาระที่ 3 กระทู้ถาม**

 - ไม่มี –

**ระเบียบวาระที่ 4 เรื่องที่คณะกรรมการที่สภาท้องถิ่นตั้งขึ้นพิจารณาเสร็จแล้ว**

- ไม่มี –

- 3 -

**ระเบียบวาระที่ 5 เรื่องที่เสนอใหม่**

**ประธานสภาฯ** **5.1 เรื่อง พิจารณาการใช้จ่ายเงินสะสม ประจำปีงบประมาณ พ.ศ. 2562**

ประธานสภาฯ ขอเรียนเชิญนายก นำเสนอหลักการและเหตุผลการพิจารณาให้ความ

 เห็นชอบการใช้จ่ายเงินสะสม ประจำปีงบประมาณ พ.ศ. 2562 เพื่อดำเนิน

 โครงการต่าง ๆ

**นายกฯ** เรียน ท่านประธานสภาฯ และสมาชิกสภาเทศบาลตำบลบ้านโพธิ์

 กระผมขอชี้แจงให้ที่ประชุมทราบหลักการและเหตุผลในการขออนุมัติใช้จ่าย

เงินสะสม ดังนี้

**หลักการ**

ด้วยเทศบาลตำบลบ้านโพธิ์ ได้รับแจ้งคำร้องจากประชาชนตำบลบ้านโพธิ์ และรับทราบถึงความเดือดร้อนของประชาชน ซึ่งมีความเดือดร้อนยากลำบากในการใช้เส้นทางสัญจรไปสู่พื้นที่การเกษตร และใช้สัญจรไปมาระหว่างหมู่บ้านและตำบลข้างเคียง ถนนหลายสายใช้การมานานชำรุดเสียหายตั้งแต่ช่วงฤดูฝน ซึ่งสภาพเป็นถนนคับแคบเป็นหลุมบ่อ เมื่อฝนตกเกิดน้ำไหลกัดเซาะตัดถนนทำให้ให้ถนนเกิดความชำรุดเสียหาย ทำให้ประชาชนได้รับความเดือดร้อนในการเดินทางไปพื้นที่การเกษตร ขนส่งพืชผลทางการเกษตร การเดินทางระหว่างหมู่บ้านและตำบลข้างเคียง ส่งผลให้ประชาชนได้รับอุบัติเหตุบาดเจ็บ ได้รับความเสียหายในชีวิตและทรัพย์สิน รวมทั้งไม่สะดวกในการเดินทางไปประกอบอาชีพเกษตรกรรม มีความจำเป็นจะต้องทำการซ่อมแซมถนน ก่อสร้างถนนและทางระบายน้ำ นอกจากนี้ยังได้รับความเดือดร้อนจากแหล่งน้ำทางการเกษตรในช่วงหน้าแล้งคูคลองระบายน้ำเกิดการตื้นเขิน ไม่ได้มาตราฐาน ไม่สามารถระบายน้ำเข้า – ออกพื้นที่เกษตรได้สะดวก จำเป็นต้องช่วยเหลือเพื่อแก้ไขปัญหาให้กับประชาชนในการพัฒนาแหล่งน้ำ ซึ่งจะช่วยให้ประชาชนได้มีน้ำใช้ในการประกอบอาชีพและใช้ในชีวิตประจำวันอย่างเพียงพอต่อความต้องการ และด้านการจัดการศึกษา ศูนย์พัฒนาเด็กเล็กมีอาคารเรียนไม่เพียงพอ เนื่องจากมีปริมาณเด็กนักเรียนที่เพิ่มมากขึ้นอาคารเรียนเดิมมีพื้นที่ไม่เพียงพอ ที่จะรองรับเด็กนักเรียนที่จะศึกษาต่อชั้นอนุบาล 3 ซึ่งส่งผลกระทบทำให้เด็กนักเรียนได้รับความเดือดร้อนมีอาคารเรียนไม่เพียงพอ จึงมีความจำเป็นที่จะต้องก่อสร้างอาคารอเนกประสงค์ศูนย์พัฒนาเด็กเล็กเพิ่มเติม โดยได้ตรวจสอบเทศบัญญัติงบประมาณรายจ่ายประจำปีงบประมาณ พ.ศ. 2562 แล้วไม่ปรากฏโครงการที่จะแก้ไขปัญหาความเดือดร้อนให้ประชาชนได้

- 4 -

**เหตุผลความจำเป็น**

เพื่อให้การพัฒนาเป็นไปอย่างต่อเนื่อง ตอบสนองความต้องการของประชาชนในพื้นที่อย่างรวดเร็ว มีความจำเป็นต้องหางบประมาณจากแหล่งอื่นมาบรรเทาปัญหาเบื้องต้นของประชาชนในพื้นที่ ดังนั้นเทศบาลตำบลบ้านโพธิ์ จึงมีความจำเป็นต้องขออนุมัติใช้จ่ายเงินสะสม เพื่อแก้ไขปัญหาความเดือดร้อนของประชาชนตามความต้องการของประชาชน ซึ่งเป็นโครงการที่อยู่ในอำนาจหน้าที่ด้านบริการชุมชนและสังคม ด้านการเศรษฐกิจ และด้านการจัดการศึกษา เพื่อบำบัดความเดือดร้อนของชุมชน และปรากฏอยู่ในแผนพัฒนาท้องถิ่นสี่ปี (พ.ศ. 2561 – 2564) เพิ่มเติมครั้งที่ 4 ของเทศบาลตำบลบ้านโพธิ์ พร้อมนี้ได้กันเงินสะสมไว้เพียงพอที่จะสำรองจ่ายเงินเดือน ค่าจ้างบุคลากรท้องถิ่น เบี้ยยังชีพผู้สูงอายุ เบี้ยยังชีพผู้พิการ และค่าใช้จ่ายอื่นๆ ที่จำเป็นไว้ตามระเบียบฯ ภายใต้กรอบวินัยทางการเงินการคลังที่ดี จึงได้นำร่างการใช้จ่ายเงินสะสม ครั้งที่ 1 ประจำปีงบประมาณ พ.ศ. 2562 เพื่อเสนอต่อสภาเทศบาลตำบลบ้านโพธิ์ พิจารณาอนุมัติใช้จ่ายเงินสะสมสำหรับดำเนินโครงการต่างๆ เพื่อแก้ไขปัญหาความเดือนร้อนให้กับประชาชน ในด้านการพัฒนาโครงสร้างพื้นฐาน ทั้งเส้นทางคมนาคม แหล่งน้ำ รางระบายน้ำ และในด้านการจัดการศึกษา ก่อสร้างอาคารอเนกประสงค์ศูนย์พัฒนาเด็กเล็ก รวมเป็นเงินทั้งสิ้น 3,019,900.- บาท (-สามล้านหนึ่งหมื่นเก้าพันเก้าร้อยบาทถ้วน-) รายละเอียดตามเอกสารที่ได้แจกให้สมาชิกทราบล่วงหน้าแล้ว ดังนี้

**1. สถานะการคลัง**

 สถานะการคลังของเทศบาลตำบลบ้านโพธิ์ ณ วันที่ 31 มีนาคม 2562 มียอดเงินสะสมคงเหลือ **13,677,770.- บาท (-สิบสามล้านหกแสนเจ็ดหมื่นเจ็ดพันเจ็ดร้อยเจ็ดสิบบาทถ้วน-)**

|  |  |
| --- | --- |
| **รายการ** | **จำนวนเงิน (บาท)** |
| **ยอดเงินสะสม** |  | **13,677,770.-** |
| **หัก** - เงินฝากสมทบทุนเงินทุนส่งเสริมกิจการเทศบาล  | 2,633,441.25 |  |
| **สำรองเงินสะสมเพื่อไว้ใช้จ่าย ดังนี้** |  |  |
|  - สำรองเป็นค่าใช้จ่ายด้านบุคลากร จำนวน 3 เดือน | 3,000,000.00 | 10,633,441.25 |
|  - สำรองเป็นค่าใช้จ่ายการบริหารงาน และ | 5,000,000.00 |  |
|  กรณีที่มีสาธารณภัยเกิดขึ้น ร้อยละ 10 |  |  |
|  ของงบประมาณรายจ่ายประจำปี |  |  |
| **เงินสะสมที่สามารถนำไปใช้ได้** |  | **3,044,328.75** |
| **\*\* จ่ายจริง**  |  | **3,019,900.00** |

- 5 -

**รายละเอียดโครงการใช้จ่ายเงินสะสม ครั้งที่ 1 ประจำปีงบประมาณ พ.ศ. 2562**

**เทศบาลตำบลบ้านโพธิ์ อำเภอเมืองสุพรรณบุรี จังหวัดสุพรรณบุรี**

-------------------------------------------------------------------------

**หน่วยงาน กองช่าง**

**ด้านบริการชุมชนและสังคม**

**แผนงานเคหะและชุมชน/งานไฟฟ้าถนน**

**งบลงทุน : หมวด ค่าที่ดินและสิ่งก่อสร้าง**

**ประเภท ค่าก่อสร้างสิ่งสาธารณูปโภค**

 **1. โครงการก่อสร้างถนนคอนกรีตเสริมเหล็ก จำนวน 3 สาย งบประมาณ**

 **ทั้งสิ้น 1,039,700.- บาท**

 **สายที่ 1** โครงการก่อสร้างถนนคอนกรีตเสริมเหล็กหมู่ที่ 1 ตำบลบ้านโพธิ์ ซอยบ้าน

 นายสุชาติ พุ่มกระจ่าง เริ่มจากถนนลาดยางถึงที่นายเปี๊ยก หมู่ที่ 1 ถนนกว้าง 3.50 เมตร

 หนา 0.15 เมตร ยาว 150. เมตร เป็นเงิน 415,400.- บาท

 **สายที่ 2** โครงการก่อสร้างถนนคอนกรีตเสริมเหล็ก หมู่ที่ 1 ตำบลบ้านโพธิ์ ต่อจากถนน

 คอนกรีตเดิมถึงถนนสายเลี่ยงเมือง (ซอยตาฟุ้ง) ผิวจราจรกว้าง 3.00 เมตร หนา 0.15 เมตร

 ยาว 187.00 เมตร เป็นเงิน 305,500.- บาท

 **สายที่ 3** โครงการก่อสร้างถนนคอนกรีตเสริมเหล็ก หมู่ที่ 3 ตำบลบ้านโพธิ์ เริ่มจาก

 ถนนลาดยางสายบ้านโพธิ์ตะวันตก – บ้านโพธิ์ตะวันออก ถึงบริเวณบ้านนางจำเนียร ชาวสมุน

 ผิวจราจรกว้าง 3.00 เมตร หนา 0.15 เมตร ระยะทางยาว 170.00 เมตร

 เป็นเงิน 318,800.- บาท

 **2. โครงการขุดลอก จำนวน 2 สาย งบประมาณทั้งสิ้น 494,900.- บาท**

 **สายที่ 1** เริ่มจากสะพานปูนถนนลาดยางสายบ้านบึง – บ้านระฆัง หมู่ที่ 5 ถึงเขตติดต่อ

 ตำบลไร่รถ หมู่ที่ 6 ยาว 1,800.00 เมตร (สภาพเดิมปากคูกว้างเฉลี่ย 15.00 เมตร ลึกเฉลี่ย

 2.85 เมตร ก้นคูกว้างเฉลี่ย 10.93 เมตร ขุดลอกปากคูกว้างเฉลี่ย 15.00 เมตร ลึกเฉลี่ย

 3.50 เมตร ก้นคูกว้างเฉลี่ย 10.00 เมตร)

 **สายที่ 2** เริ่มจากคลองสำโหลก ถึงเขตติดต่อตำบลตลิ่งชัน หมู่ที่ 5 ยาว 1,350.00 เมตร

 (สภาพเดิมปากคูกว้างเฉลี่ย 2.50 เมตร ลึกเฉลี่ย 0.80 เมตร ก้นคูกว้างเฉลี่ย 1.59 ขุดลอกใหม่

 ปากคูกว้างเฉลี่ย 2.50 เมตร ลึกเฉลี่ย 1.50 เมตร ก้นคูกว้างเฉลี่ย 0.80 เมตร ก้นคูกว้างเฉลี่ย

 0.80 เมตร)

- 6 -

**แผนงานเคหะและชุมชน/งานบริหารทั่วไปเกี่ยวกับเคหะและชุมชน**

**งบลงทุน : หมวด ค่าที่ดินและสิ่งก่อสร้าง**

**ประเภท อาคารต่าง ๆ**

 **3. โครงการก่อสร้างอาคารอเนกประสงค์ ศูนย์พัฒนาเด็กเล็ก หมู่ที่ 1**

 **งบประมาณ 499,900.- บาท**

ก่อสร้างอาคารอเนกประสงค์ ศูนย์พัฒนาเด็กเล็ก หมู่ที่ 1 ตำบลบ้านโพธิ์ อำเภอ

 เมืองสุพรรณบุรี จังหวัดสุพรรณบุรี เป็นเงิน 499,900.- บาท

**แผนงานเคหะและชุมชน/งานไฟฟ้าถนน**

**งบลงทุน : หมวด ค่าที่ดินและสิ่งก่อสร้าง**

**ประเภท ค่าบำรุงรักษาและปรับปรุงที่ดินและสิ่งก่อสร้าง**

 **4. โครงการปรับปรุงถนนหินคลุก จำนวน 7 สาย งบประมาณทั้งสิ้น**

 **498,400.- บาท**

  **สายที่ 1** เริ่มจากสามแยก (ซอยบ้านนางติม) ถึงบริเวณบ้านนายประคอง บุญเจือจันทร์

 หมู่ที่ 1 ถนนกว้างเฉลี่ย 3.00 เมตร ยาว 950.00 เมตร

 **สายที่ 2** เริ่มจากถนนทางหลวงหมายเลข 357 สายเลี่ยงเมืองสุพรรณบุรี (ซอยข้างที่ดิน

 นายจำนอง ฉิมพันธ์) ถึงถนนคอนกรีตเดิมหมู่ที่ 4 ถนนกว้างเฉลี่ย 3.00 เมตร ยาว 400.00

 เมตร

 **สายที่ 3** เริ่มจากถนนคอนกรีตเดิม (บริเวณบ้านตาหนั่น) ถึงบริเวณบ้านนางสำรวย

 หมู่ที่ 5 ถนนกว้างเฉลี่ย 3.00 เมตร ยาว 600.00 เมตร

 **สายที่ 4** เริ่มจากถนนคอนกรีตเดิมถึงบริเวณบ้านนายวิโรจน์ สุขโพลง หมู่ที่ 5 ถนน

 กว้างเฉลี่ย 2.50 เมตร ยาว 400.00 เมตร

 **สายที่ 5** เริ่มจากถนนคันคลองสำโหลก ถึงบริเวณบ้านนายวิโรจน์ กลิ่นปี หมู่ที่ 5

 ถนนกว้างเฉลี่ย 3.00 เมตร ยาว 110.00 เมตร

 **สายที่ 6** เริ่มจากถนนคันคลองสำโหลก (บริเวณสะพานคอนกรีต) ถึงบริเวณ

 บ้านนายโสภณ ศรึสัมพันธ์ ถนนกว้าง 2.50 เมตร ยาว 100.00 เมตร

 **สายที่ 7** เริ่มจากถนนสายลาดโตนด – เตาอิฐ (บริเวณร้านค้า) ถึงบ้านนางม้วยหมู่ที่ 1

 ถนนกว้างเฉลี่ย 3.00 เมตร ยาว 130.00 เมตร

 **5. โครงการปรับปรุงถนนลูกรัง จำนวน 6 สาย งบประมาณทั้งสิ้น 487,000.- บาท**

 **สายที่ 1** เริ่มจากถนนลาดโตนด – เตาอิฐ (บริเวณโรงงานขนมถั่ว) ถึงถนนลูกรัง หมู่ที่ 2

 ถนนกว้างเฉลี่ย 3.00 เมตร ยาว 1,000.00 เมตร

 **สายที่ 2** เริ่มจากถนนทางหลวงหมายเลข 357 สายเลี่ยงเมืองสุพรรณบุรี ถึงสามแยก

 บริเวณที่นานางสวงษ์ กลิ่นหอมดี หมู่ที่ 2 ถนนกว้างเฉลี่ย 2.50 เมตร ยาว 900.00 เมตร

 **สายที่ 3** เริ่มจากถนนคันคลอง 3 ซ้าย 1 ขวา ถึงบริเวณบ้านนายระ คงสุข ถนนกว้าง

 เฉลี่ย 2.50 เมตร ยาว 450.00 เมตร หมู่ที่ 4

- 7 -

 **สายที่ 4** เริ่มจากถนนคันคลอง 3 ซ้าย 1 ขวา (บริเวณร้านค้ายายตุ่น) ถึงที่นา

 นายนงถนนกว้างเฉลี่ย 3.00 เมตร ยาว 520.00 เมตร หมู่ที่ 4

 **สายที่ 5** เริ่มจากคลอง 3 ซ้าย 1 ขวา ถึงบริเวณบ้านนางวรรักข์ คงใจดี หมู่ที่ 2

 ถนนกว้างเฉลี่ย 2.50 เมตร ยาว 110.00 เมตร และกว้างเฉลี่ย 6.00 เมตร

 ยาว 50.00 เมตร

 **สายที่ 6** เริ่มจากถนนลูกรังถึงบริเวณที่นานายธรรมจักร ตรีสุคล หมู่ที่ 4

 ถนนกว้าง 3.00 เมตร ยาว 200.00 เมตร

 **รวมทุกโครงการเป็นเงินทั้งสิ้น 3,019,900.- บาท**

ประธานสภาฯ ตามที่ผู้บริหารฯ ได้เสนอขออนุมัติใช้จ่ายเงินสะสมต่อสภาเทศบาลตำบล

บ้านโพธิ์ เพื่อดำเนินโครงการดังกล่าวนั้น ตามระเบียบข้อกฎหมายได้กำหนดไว้อย่างไรบ้าง ขอเชิญเลขาฯ ได้ชี้แจง รายละเอียดต่อที่ประชุมได้รับทราบ

เพื่อประกอบการพิจารณา

**เลขานุการสภาฯ** เรียน ท่านประธานสภาฯ สมาชิกสภาฯ และคณะผู้บริหารฯ กระผม

 ขอชี้แจงหลักเกณฑ์และแนวทางปฏิบัติตามระเบียบการใช้จ่ายเงินสะสม

 ขององค์กรปกครองส่วนท้องถิ่น ดังนี้

 1. ตามระเบียบกระทรวงมหาดไทย ว่าด้วยการรับเงิน การเบิก

 จ่ายเงิน การฝากเงิน การเก็บรักษาเงิน และการตรวจรับเงิน ขององค์กรปกครอง

 ส่วนท้องถิ่น พ.ศ. 2547 และที่แก้ไขเพิ่มเติมถึง (ฉบับที่ 4) พ.ศ. 2561 หมวด 8

 เงินสะสม ข้อ 89 องค์กรปกครองส่วนท้องถิ่นอาจใช้จ่ายเงินสะสมได้ โดยได้รับ

 อนุมัติจากสภาท้องถิ่นภายใต้เงื่อนไข ดังต่อไปนี้

 (1) ให้กระทำได้เฉพาะกิจการซึ่งอยู่ในอำนาจหน้าที่ขององค์กร

 ปกครองส่วนท้องถิ่นซึ่งเกี่ยวกับด้านการบริการชุมชนและสังคม หรือกิจการที่เป็น

 การเพิ่มพูนรายได้ขององค์กรปกครองส่วนท้องถิ่นหรือกิจการที่จัดทำเพื่อบำบัด

 ความเดือดร้อนของประชาชน ทั้งนี้ ต้องเป็นไปตามแผนพัฒนาขององค์กร

 ปกครองส่วนท้องถิ่นหรือตามที่กฎหมายกำหนด

 (2) ได้ส่งเงินสมทบกองทุนส่งเสริมกิจการขององค์กรปกครองส่วน

 ท้องถิ่นแต่ละประเภทตามระเบียบแล้ว

 (3) ให้กันเงินสะสมสำรองจ่ายเป็นค่าใช้จ่ายด้านบุคลากรไม่น้อย

 กว่าสามเดือนและกันไว้อีกร้อยละสิบของงบประมาณรายจ่ายประจำปีนั้น เพื่อ

 เป็นค่าใช้จ่ายในการบริหารงานและกรณีที่มีสาธารณภัยเกิดขึ้น

 (4) เมื่อได้รับอนุมัติให้ใช้จ่ายเงินสะสมแล้ว องค์กรปกครองส่วน

 ท้องถิ่นต้องดำเนินการก่อหนี้ผูกพันให้เสร็จสิ้นภายในระยะเวลาไม่เกินหนึ่งปี

 ถัดไป หากไม่ดำเนินการภายในระยะเวลาที่กำหนดให้การใช้จ่ายเงินสะสมนั้นเป็น

 อันพับไป

- 8 -

 ทั้งนี้ ให้องค์กรปกครองส่วนท้องถิ่นใช้จ่ายเงินสะสม โดยคำนึงถึง

 ฐานะการเงินการคลังขององค์กรปกครองส่วนท้องถิ่นและเสถียรภาพในระยะยาว

 2. อำนาจหน้าที่ตาม พ.ร.บ. เทศบาล พ.ศ. 2496 และแก้ไขเพิ่มเติม

 ถึง (ฉบับที่ 13) พ.ศ. 2552 มาตรา 50 ภายใต้บังคับแห่งกฎหมายเทศบาลตำบลมี

 หน้าที่ต้องทำในเขตเทศบาล ดังต่อไปนี้

 (2) ให้มีและบำรุงทางบกและทางน้ำ

 (9) หน้าที่อื่นตามที่กฎหมายบัญญัติให้เป็นหน้าที่ของเทศบาล

 3. อำนาจหน้าที่ตาม พ.ร.บ. กำหนดแผนและขั้นตอนการกระจาย

 อำนาจให้แก่ อปท. พ.ศ. 2542 หมวด 2 มาตรา 16 ได้กำหนดอำนาจหน้าที่

 ของเทศบาลไว้ดังนี้

 (2) การจัดให้มีและบำรุงรักษาทางบก ทางน้ำ และทางระบายน้ำ

 (9) การจัดการศึกษา

 4. ตามแผนพัฒนาท้องถิ่นสี่ปี (พ.ศ. 2561 – 2564) และแผนพัฒนา

 ท้องถิ่นสี่ปี เพิ่มเติม/เปลี่ยนแปลง ครั้งที่ 4

**ประธานสภาฯ** ได้ให้ที่ประชุมพิจารณาโดยละเอียดรอบคอบแล้ว

**มติที่ประชุม** มีมติเห็นชอบเป็นเอกฉันท์ให้ใช้จ่ายเงินสะสมได้เพื่อดำเนินโครงการ

ตามที่เสนอ

**ประธานสภาฯ** **5.2 เรื่อง พิจารณาการโอนงบประมาณรายจ่ายหมวดครุภัณฑ์ ประจำปี**

**พ.ศ. 2562**

**ประธานสภาฯ** - ตามที่ได้จัดทำเทศบัญญัติงบประมาณรายจ่ายประจำปีงบประมาณ พ.ศ. 2562 ไปแล้วนั้น ด้วยเทศบาลตำบลบ้านโพธิ์ มีความจำเป็นต้องโอน งบประมาณรายจ่ายประจำปีงบประมาณ พ.ศ. 2562 ในหมวดค่าครุภัณฑ์ที่ดิน และสิ่งก่อสร้าง ซึ่งตามระเบียบกระทรวงมหาดไทย ว่าด้วยวิธีงบประมาณของ องค์กรปกครองส่วนท้องถิ่น พ.ศ. 2541 (แก้ไขเพิ่มเติมถึงฉบับที่ 3) พ.ศ. 2543 หมวด 4 ข้อ 27 การโอนเงินงบประมาณรายจ่ายในหมวดค่าครุภัณฑ์ ที่ดินและ สิ่งก่อสร้าง ที่ทำให้ลักษณะ ปริมาณ คุณภาพเปลี่ยนหรือโอนไปตั้งจ่ายเป็น รายการใหม่ให้เป็นอำนาจ อนุมัติของสภาท้องถิ่น ดังนั้นจึงจำเป็นต้องขออนุมัติ สภาฯ โอนงบประมาณรายจ่ายมาตั้งเป็นรายการใหม่ รายละเอียดดังนี้

- 9 -

**สำนักปลัด (โอนลด)**

**หมวดค่าใช้สอย รวม 280,000.- บาท**

**2. รายจ่ายเกี่ยวเนื่องกับการปฏิบัติราชการที่ไม่เข้าลักษณะรายจ่ายหมวดอื่น ๆ**

 **รวม 60,000.- บาท**

 2.1 โครงการป้องกันและลดอุบัติเหตุทางถนนในช่วงเทศกาลปีใหม่ จำนวน

30,000.- บาท เพื่อเป็นค่าใช้จ่ายตามโครงการป้องกันและลดอุบัติเหตุทางถนนในช่วง

เทศกาลปีใหม่ โดยเป็นค่าใช้จ่ายเกี่ยวกับ ค่าอุปกรณ์ ค่าอาหารว่าง เครื่องดื่ม ค่าป้าย

ค่าใช้จ่ายที่จำเป็น สำหรับโครงการ และค่าใช้จ่ายอื่นที่สามารถเบิกได้ จากหมวดนี้ เป็นไป

ตามหนังสือกรมส่งเสริมการปกครองท้องถิ่น ด่วนที่สุด ที่ มท 0804.5/ว 1634 ลงวันที่ 22

กันยายน 2557 เป็นไปตามหนังสือกรมส่งเสริมการปกครองท้องถิ่น ด่วนที่สุด ที่ มท

0801.4/ว 661 ลงวันที่ 9 มีนาคม 2561 เป็นไปตามแผนพัฒนาท้องถิ่นสี่ปี (พ.ศ. 2561 –

2564) หน้าที่ 103 ปรากฏในงานป้องกันภัยฝ่ายพลเรือนและระงับอัคคีภัย แผนงาน

การรักษาความสงบภายใน ด้านบริหารงานทั่วไป งบประมาณคงเหลือก่อนโอน

30,000.- บาท โอนลด 4,500.- บาท งบประมาณคงเหลือ 25,500.- บาท

**สำนักปลัด (โอนมาตั้งเป็นรายการใหม่)**

**หมวดค่าครุภัณฑ์**

**ประเภทครุภัณฑ์สำนักงาน**

**เก้าอี้สำนักงาน**

-เพื่อเป็นค่าจัดซื้อเก้าอี้สำนักงานชนิดล้อ 5 แฉก มีท้าวแขน มีพิงหลังสูง

ปรับสูง – ต่ำได้ จำนวน 1 ตัว ๆ ละ 4,500.- บาท เป็นเงิน 4,500.- บาท งบประมาณ

ที่ตั้งไว้เพื่อให้สามารถจัดซื้อครุภัณฑ์ได้ในราคาท้องตลาด ปรากฏในงานบริหารทั่วไป

แผนงานบริหารงานทั่วไป ด้านบริหารงานทั่วไป งบประมาณคงเหลือก่อนโอน – บาท

โอนเพิ่ม 4,500.- บาท งบประมาณคงเหลือหลังโอน 4,500.- บาท

**สำนักปลัด (โอนลด)**

**หมวดค่าใช้สอย รวม 280,000.- บาท**

**2. รายจ่ายเกี่ยวเนื่องกับการปฏิบัติราชการที่ไม่เข้าลักษณะรายจ่ายหมวดอื่น ๆ**

 **รวม 60,000.- บาท**

 2.1 โครงการป้องกันและลดอุบัติเหตุทางถนนในช่วงเทศกาลปีใหม่ จำนวน

30,000.- บาท เพื่อเป็นค่าใช้จ่ายตามโครงการป้องกันและลดอุบัติเหตุทางถนนในช่วง

เทศกาลปีใหม่ โดยเป็นค่าใช้จ่ายเกี่ยวกับค่าอุปกรณ์ ค่าอาหารว่าง เครื่องดื่ม ค่าป้าย

ค่าใช้จ่ายที่จำเป็น สำหรับโครงการ และค่าใช้จ่ายอื่นที่สามารถเบิกได้ จากหมวดนี้ เป็นไป

ตามหนังสือกรมส่งเสริมการปกครองท้องถิ่น ด่วนที่สุด ที่ มท 0804.5/ว 1634 ลงวันที่ 22

- 10 -

กันยายน 2557 เป็นไปตามหนังสือกรมส่งเสริมการปกครองท้องถิ่น ด่วนที่สุด ที่ มท

0801.4/ว 661 ลงวันที่ 9 มีนาคม 2561 เป็นไปตามแผนพัฒนาท้องถิ่นสี่ปี (พ.ศ. 2561 –

2564) หน้าที่ 103 ปรากฏในงานป้องกันภัยฝ่ายพลเรือนและระงับอัคคีภัย แผนงาน

การรักษาความสงบภายใน ด้านบริหารงานทั่วไป งบประมาณคงเหลือก่อนโอน

25,500.- บาท โอนลด 3,500.- บาท งบประมาณคงเหลือ 22,000.- บาท

**สำนักปลัด (โอนมาตั้งเป็นรายการใหม่)**

**หมวดค่าครุภัณฑ์**

**ประเภทครุภัณฑ์สำนักงาน**

**อุปกรณ์อ่านบัตรแบบอเนกประสงค์**

-เพื่อเป็นค่าจัดซื้ออุปกรณ์อ่านบัตรอเนกประสงค์ จำนวน 5 เครื่อง ๆ

 ละ 700.- บาท เป็นเงิน 3,500.- บาท งบประมาณที่ตั้งไว้เพื่อให้สามารถจัดซื้อครุภัณฑ์

 ได้ตามเกณฑ์ราคากลางและคุณลักษณะพื้นฐานครุภัณฑ์คอมพิวเตอร์ที่กระทรวงดิจิทัล

 เพื่อเศรษฐกิจและสังคมกำหนด ปรากฏในงานบริหารทั่วไป แผนงานบริหารงานทั่วไป

 ด้านบริหารงานทั่วไป งบประมาณคงเหลือก่อนโอน – บาท โอนเพิ่ม 3,500.- บาท

 งบประมาณคงเหลือหลังโอน 3,500.- บาท

**สำนักปลัด (โอนลด)**

**หมวดค่าใช้สอย รวม 280,000.- บาท**

**2. รายจ่ายเกี่ยวเนื่องกับการปฏิบัติราชการที่ไม่เข้าลักษณะรายจ่ายหมวดอื่น ๆ**

 **รวม 60,000.- บาท**

 2.1 โครงการป้องกันและลดอุบัติเหตุทางถนนในช่วงเทศกาลปีใหม่ จำนวน

30,000.- บาท เพื่อเป็นค่าใช้จ่ายตามโครงการป้องกันและลดอุบัติเหตุทางถนนในช่วง

เทศกาลปีใหม่ โดยเป็นค่าใช้จ่ายเกี่ยวกับค่าอุปกรณ์ ค่าอาหารว่าง เครื่องดื่ม ค่าป้าย

ค่าใช้จ่ายที่จำเป็น สำหรับโครงการ และค่าใช้จ่ายอื่นที่สามารถเบิกได้ จากหมวดนี้ เป็นไป

ตามหนังสือกรมส่งเสริมการปกครองท้องถิ่น ด่วนที่สุด ที่ มท 0804.5/ว 1634 ลงวันที่ 22

กันยายน 2557 เป็นไปตามหนังสือกรมส่งเสริมการปกครองท้องถิ่น ด่วนที่สุด ที่ มท

0801.4/ว 661 ลงวันที่ 9 มีนาคม 2561 เป็นไปตามแผนพัฒนาท้องถิ่นสี่ปี (พ.ศ. 2561 –

2564) หน้าที่ 103 ปรากฏในงานป้องกันภัยฝ่ายพลเรือนและระงับอัคคีภัย แผนงาน

การรักษาความสงบภายใน ด้านบริหารงานทั่วไป งบประมาณคงเหลือก่อนโอน

22,000.- บาท โอนลด 5,890.- บาท งบประมาณคงเหลือ 16,110.- บาท

- 11 -

**สำนักปลัด (โอนมาตั้งเป็นรายการใหม่)**

**หมวดค่าครุภัณฑ์**

**ประเภทครุภัณฑ์งานบ้านงานครัว**

**เครื่องทำน้ำร้อน – น้ำเย็น จำนวน 1 เครื่อง**

-เพื่อเป็นค่าจัดซื้อเครื่องทำน้ำร้อน – น้ำเย็น จำนวน 1 เครื่อง เป็นเงิน

 5,890.- บาท งบประมาณที่ตั้งไว้เพื่อให้สามารถจัดซื้อครุภัณฑ์ได้ในราคาท้องตลาด

 ปรากฏในงานบริหารทั่วไป แผนงานบริหารงานทั่วไป ด้านบริหารงานทั่วไป งบประมาณ

 คงเหลือก่อนโอน – บาท โอนเพิ่ม 5,890.- บาท งบประมาณคงเหลือหลังโอน

 5,890.- บาท

**มติที่ประชุม** - เห็นชอบอนุมัติให้โอนงบประมาณ

**ประธานสภาฯ** **5.3 เรื่อง พิจารณาโครงการขอเปลี่ยนสภาพที่ดินสาธารณประโยชน์**

**“บึงบ้านโพธิ์” หมู่ที่ 2,3,7,8 ตำบลบ้านโพธิ์ อำเภอเมืองสุพรรณบุรี**

**จังหวัดสุพรรณบุรี เพื่อก่อสร้างโครงการลานกีฬาอเนกประสงค์ เพื่อสร้าง**

**สังคมไทยให้เป็นสุข**

**ประธานสภาฯ** ตามที่เทศบาลตำบลบ้านโพธิ์ได้จัดทำโครงการขอเปลี่ยนสภาพที่ดิน

สาธารณประโยชน์ “บึงบ้านโพธิ์” หมู่ที่ 2,3,7,8 ตำบลบ้านโพธิ์ อำเภอเมืองสุพรรณบุรี จังหวัดสุพรรณบุรี เพื่อก่อสร้างโครงการลานกีฬาอเนกประสงค์ เพื่อสร้างสังคมไทยให้เป็นสุข และได้ส่งเอกสารที่เกี่ยวข้องให้สำนักงานที่ดินจังหวัดสุพรรณบุรีตรวจสอบแล้วเมื่อวันที่ 14 พฤศจิกายน 2560 ต่อมาเมื่อวันที่ 19 ธันวาคม 2561 สำนักงานที่ดินจังหวัดสุพรรณบุรี ได้ตรวจสอบเอกสารแล้ว ปรากฏว่า มีกรณีที่ต้องให้เทศบาลฯ ดำเนินการเพิ่มเติม ดังนี้

1. ให้ยื่นเรื่องราวขอรังวัดจัดทำแผนที่ท้ายประกาศกระทรวงมหาดไทย เรื่องการเปลี่ยนสภาพที่ดินอันเป็นสาธารณสมบัติของแผ่นดินสำหรับพลเมืองใช้ร่วมกันจากการใช้เพื่อสาธารณประโยชน์อย่างหนึ่ง เป็นอีกอย่างหนึ่ง ต่อสำนักงานที่ดินจังหวัดสุพรรณบุรี

2. รูปแผนที่และเนื้อที่ตามหลักวิชาการแผนที่ ในกรณีมีหนังสือสำคัญสำหรับ

ที่หลวงให้ใช้รูปแผนที่หลังหนังสือสำคัญสำหรับที่หลวง โดยกำหนดระยะและเนื้อที่บริเวณที่จะดำเนินการ

 3. ให้จัดทำแผนผังการใช้ที่ดินโดยให้สอดคล้องกับแผนงาน/โครงการที่ปรากฏตามคำขอ โดยยึดเนื้อที่และรูปแผนที่เป็นกรอบในการวางผัง กำหนดมาตราส่วนตามความเหมาะสม แสดงรายละเอียดของกิจกรรมต่าง ๆ และการใช้พื้นที่ในแต่ละกิจกรรมที่ปรากฎในโครงการ โดยหมายสีและแสดงเนื้อที่ให้เห็นขอบเขตการใช้พื้นที่ให้ชัดเจน พร้อมภาพถ่ายบริเวณที่ดินที่จะดำเนินการโดยรอบ

 4. สำเนาระวางแผนที่ สำเนาระวางแผนที่ภาพถ่ายทางอากาศ หรือสำเนารูปถ่าย

 ทางอากาศ หมายสีแสดงอาณาเขตบริเวณที่จะดำเนินการ

- 12 -

 5. สำเนาแผนที่ภูมิประเทศของกรมแผนที่ทหาร มาตราส่วน 1 : 50,000 แสดง

 ตำแหน่งที่ตั้งของที่ดิน ที่ขอเปลี่ยนสภาพทั้งฉบับ

 6. ให้เทศบาลฯ จัดประชุมสภาเทศบาลเพื่อขอความเห็น และจัดประชุม

ประชาคมเพื่อขอความเห็นราษฎรที่เคยใช้ประโยชน์ร่วมกัน ว่าจะขัดข้องหรือมีความคิดเห็นต่อการเปลี่ยนสภาพการใช้ที่ดินอย่างไรหรือไม่

 ในกรณีที่กล่าวมาข้างต้นเป็นการปฏิบัติตามระเบียบกระทรวงมหาดไทย ว่าด้วย

 การเปลี่ยนสภาพที่ดินอันเป็นสาธารณสมบัติของแผ่นดินสำหรับพลเมืองใช้ร่วมกันจากการ

 ใช้เพื่อสาธารณประโยชน์อย่างหนึ่ง เป็นอีกอย่างหนึ่ง พ.ศ. 2543 ข้อ 4 และให้ดำเนินการ

 ตามหนังสือกรมที่ดิน ที่ มท 0511.3/ว 4562 ลงวันที่ 29 ธันวาคม 2549 ในข้อ 2 ระบุว่า

 ในกรณีที่ขอเปลี่ยนสภาพการใช้ประโยชน์ไปเป็นอย่างอื่น เช่น ลานกีฬา หรือ

 สวนสาธารณะ ควรจะมีข้อมูลเพื่อประกอบการพิจารณาของคณะกรรมการด้วยว่าในพื้นที่

 ดังกล่าวมีสิ่งเหล่านั้นอยู่หรือไม่ เพียงพอต่อความต้องการใช้ประโยชน์ของราษฎรหรือไม่

 เพียงไร และมีความจำเป็นอย่างไร

 สำหรับโครงการขอเปลี่ยนสภาพที่ดินสาธารณประโยชน์ “บึงบ้านโพธิ์”

หมู่ที่ 2,3,7,8 ตำบลบ้านโพธิ์ อำเภอเมืองสุพรรณบุรี จังหวัดสุพรรณบุรี เพื่อก่อสร้างโครงการลานกีฬาอเนกประสงค์ เพื่อสร้างสังคมไทยให้เป็นสุข มีสมาชิกท่านใดมีข้อซักถามหรือไม่ ถ้าไม่มีขอมติที่ประชุม

**มติที่ประชุม** - ได้พิจารณาแล้ว เห็นว่าพื้นที่ดังกล่าวไม่มีลานกีฬาสำหรับการออกกำลังกาย

ที่เพียงพอ ต่อความต้องการของราษฎร จึงมีความจำเป็นที่จะให้มีลานกีฬาอเนกประสงค์

ในพื้นที่ ม.2 ตำบลบ้านโพธิ์ อำเภอเมืองสุพรรณบุรี จังหวัดสุพรรณบุรี และไม่มีข้อขัดข้อง

และได้รับความเดือนร้อนแต่อย่างใด เห็นชอบให้ดำเนินการตามที่เสนอ

**ประธานสภาฯ** **5.4 เรื่อง พิจารณาการกำหนดสมัยประชุมสภาฯ ประจำปี 2562**

**และปีงบประมาณถัดไป**

ตาม พ.ร.บ.เทศบาล พ.ศ. 2496 มาตรา 24 วรรค 1 ตามข้อ 21 แห่งระเบียบ

กระทรวงมหาดไทย ว่าด้วยข้อบังคับการประชุมสภาเทศบาล พ.ศ. 2547 และแก้ไขเพิ่มเติม (ฉบับที่ 2) พ.ศ. 2554 ในปีหนึ่งให้มีสมัยประชุมสามัญสี่สมัย สมัยประชุมสามัญครั้งแรกและวันเริ่มประชุมสมัยสามัญประจำปี ให้สภาเทศบาลกำหนด วรรค 4 สมัยประชุมสามัญสมัยหนึ่ง ๆ ให้มีกำหนดไม่เกิน สามสิบวันแต่ถ้าจะขยายเวลาออกไปอีกจะต้องได้รับอนุญาตจากผู้ว่าราชการจังหวัด กับให้กำหนดวันเริ่มต้นประชุมสมัยประชุมสามัญประจำ

- 13 -

**นายบำรุง สุพรรณ** เสนอให้สภาเทศบาลตำบลบ้านโพธิ์ มีสมัยประชุมสี่สมัย แต่ละสมัย

ในปี 2562 มีกำหนด 30 วัน โดยจะกำหนดวันเริ่มประชุมดังนี้

 สมัยแรก วันที่ 1 – 30 เมษายน 2562

 สมัยที่สอง วันที่ 1 – 30 มิถุนายน 2562

สมัยที่สาม วันที่ 1 – 30 สิงหาคม 2562

 สมัยที่สี่ วันที่ 1 – 30 พฤศจิกายน 2562

และกำหนดการประชุมสมัยแรกของปีถัดไป ดังนี้

 เริ่มประชุมสมัยแรกวันที่ 1 – 29 กุมภาพันธ์ 2563 มีกำหนด 29 วัน

**มติที่ประชุม** เห็นชอบตามที่เสนอ

**ระเบียบวาระที่** 6 เรื่องอื่น ๆ

**ประธานสภาฯ** ในวาระนี้มีท่านใดจะเสนอหรือมีเรื่องอื่น ๆ ขอเชิญ

**ปลัด** - เทศบาลตำบลบ้านโพธิ์ ได้จัดทำระบบการแจ้งไฟฟ้าสาธารณชำรุดเสียหายใช้งานไม่ได้ โดยได้จัดทำกลุ่มไลน์ให้กับท่านที่มีหน้าที่ดูแลแต่ละหมู่บ้านเพื่อความสะดวกและรวดเร็วในการทำงาน

**นายกฯ** - เทศบาลตำบลบ้านโพธิ์ ได้จัดทำบึงบ้านโพธิ์เป็นแหล่งท่องเที่ยว ซึ่งได้ทำเรื่องของบประมาณจากกรมส่งเสริมการปกครองส่วนท้องถิ่นมาสร้างแพลอยน้ำ และปรับปรุงภูมิทัศน์รอบ ๆ บึงบ้านโพธิ์ ขอให้ท่านสมาชิกช่วยกันประชาสัมพันธ์ เรื่องการเผาหญ้า จุดไฟรอบ ๆ บึงบ้านโพธิ์ และได้รับงบประมาณมาจากกรมทรัพยากรน้ำภาคที่ 7 ราชบุรี ทำการขุดลอกบึงบ้านโพธิ์

**มติที่ประชุม** - รับทราบ

**ประธานสภา ฯ** - ได้สอบถามที่ประชุม มีท่านใดจะเสนอเรื่องอื่น ๆ อีกหรือไม่

ถ้าไม่มีขอปิดการประชุม

**ปิดประชุมเวลา 12.00 น.**

**\*\*\*\*\*\*\*\*\*\*\*\*\*\*\*\*\*\*\*\*\*\*\*\***

คณะกรรมการตรวจรายงานการประชุมได้ตรวจรายงานการประชุมสภาเทศบาลตำบล บ้านโพธิ์ สมัยสามัญ สมัยสามัญที่ 1 ครั้งที่ 1 ประจำปี 2562 เมื่อวันที่ 18 เมษายน พ.ศ. 2562 ถูกต้องเรียบร้อยแล้ว จึงลงลายมือชื่อไว้เป็นหลักฐาน

ลงชื่อ ผู้จดรายงานการประชุม

 (นายเอื้อน อ่วยสุข )

 เลขานุการสภาเทศบาลตำบลบ้านโพธิ์

 ลงชื่อ ผู้ตรวจบันทึกรายงานการประชุม

 (นางวิภาวรรณ เอื้อทยา)

 ประธานสภาเทศบาลตำบลบ้านโพธิ์

- 14 -

 **คณะกรรมการตรวจรายงานการประชุมสภาฯ**

 (นายสมพงษ์ คงใจดี)

 ประธานกรรมการตรวจรายงานการประชุม

 (นางทวี สุดโต)

 กรรมการตรวจรายงานการประชุม

 (นายบำรุง สุพรรณ)

 กรรมการ/เลขานุการตรวจรายงานการประชุม

 - สภาเทศบาลตำบลบ้านโพธิ์ ได้รับรองรายงานการประชุมสภาเทศบาลสมัยสามัญที่ 1

ครั้งที่ 1 ประจำปี 2562

 เมื่อวันที่ เดือน มิถุนายน พ.ศ. 2562

 ( นางวิภาวรรณ เอื้อทยา )

 ประธานสภาเทศบาลตำบลบ้านโพธิ์